### Osapuolet ja sopimuksen tarkoitus

Tämän sopimuksen osapuolet **(“Osapuolet”)** ovat:

| **Luovuttaja:**Firma Oy (Y-tunnus 1234567-8)Osoitetie 112345 PaikkakuntaEtunimi Sukunimitoimitusjohtajap. 012 345 6789etunimi.sukunimi@firma.fi | **Vastaanottaja (“Noste”):**Noste Oy (Y-tunnus 1057612-6)Keilaranta 102150 EspooJari Parantainentuotteistajap. 050 5229 529jari.parantainen@noste.fi |
| --- | --- |

Luovuttaja on tilannut Nosteelta auditoinnin ja projektin. Sen vuoksi Luovuttaja antaa Nosteelle luottamuksellisia tietoja, jotka on pidettävä salassa. Osapuolet ovat päättäneet tehdä tämän salassapitosopimuksen noiden tietojen turvaamiseksi.

### Luottamuksellisen tiedon määritelmä

Luottamuksellista tietoa ovat marraskuussa 2021 järjestettävän Noste-törmäystesti-auditoinnin sekä Noste-hittitehdas-tuotteistusprojektin aikana esiin tulleet Luovuttajan liiketoimintaa, prosesseja ja asiakkaita koskevat kysymykset, keskustelut ja kommentit.

Luottamuksellista ei kuitenkaan ole tieto, joka on julkista tai jonka Luovuttaja on julkaissut.

### Luottamuksellisen tiedon käsittely

Noste ei saa paljastaa Luottamuksellista tietoa kolmansille osapuolille ilman Luovuttajan kirjallista suostumusta. Nosteen tulee pitää Luottamuksellinen tieto salassa sekä kohdella sitä vähintään yhtä huolellisesti kuin omia luottamuksellisia tietojaan.

Nosteella on oikeus tehdä Luottamuksellisesta tiedosta tarpeellisia kopioita. Luovuttajan niin kirjallisesti pyytäessä Nosteen tulee joko a) tuhota tai b) palauttaa Luottamukselliset tiedot ja niistä mahdollisesti tehdyt kopiot 30 vuorokauden kuluessa Luovuttajalle.

Selvyydeksi Osapuolet toteavat, että Nosteella on oikeus paljastaa Luottamuksellinen tieto, mikäli laki niin velvoittaa. Tässä tapauksessa Nosteella on velvollisuus ilmoittaa paljastuksesta Luovuttajalle ensi tilassa.

### Viestintä

Osapuolten tulee viestiä kaikista tähän sopimukseen liittyvistä asioista sähköpostitse tai muuten kirjallisesti.

### Voimassaoloaika

Tämä sopimus on voimassa 2 vuotta allekirjoitushetkestä, minkä jälkeen se lakkaa automaattisesti.

### Sopimussakko

Mikäli Noste loukkaa tätä sopimusta, Noste on velvollinen maksamaan Luovuttajalle sopimussakon, jonka määrä on 100.000,00 euroa per loukkauskerta.

Sopimussakko on kokonaiskorvaus salassapidon loukkaamisesta, eikä Nosteella ole velvollisuutta maksaa muuta vahingonkorvausta.

### 7. Sovellettava laki ja riidanratkaisu

Tähän sopimukseen sovelletaan Suomen lakia.

Osapuolet ratkaisevat tätä sopimusta koskevat riitaisuudet Suomen keskuskauppakamarin välimiesmenettelyssä, josta vastaa yksi välimies yksin.

Välimiesmenettelyn paikka on Helsinki ja kieli suomi. Jos osapuolet eivät pääse yksimielisyyteen välimiehestä, Keskuskauppakamari nimittää välimiehen.

### 8. Allekirjoitukset

Tämä dokumentti muuttuu molempia osapuolia sitovaksi sopimukseksi, kun Luovuttajan edustaja on kuitannut hyväksyvänsä sen sähköpostitse tai muuten kirjallisesti.